open-index/open-wikipedia-markdown huggingface dataset:
Kolkrabe

De **Rapp** oder au **Raab** (*Corvus corax*; alemanischi Näme) isch de grööst Singvogel und e Raubvogel wo i Mitteleuropa ganzjöörig vorchunnt. I de Alpe isch er bis zonere Hööchi vo 2600 müM aaztreffe. Er werd mengisch mit de Chraie verwechslet, wo aber chlinner isch. Jungi Rappe chöned zäämt were.

## Uussie
De Rapp isch ganz schwaarz mit eme liecht chrumme und chräftige Schnabel. Er isch e groosse Vogel, wo 54 bis 67 cm grooss werd. Im Fluug chan er a sim kailförmige Schwanz erchennt were. Sini Spannwiiti bitrait 115 bis 150 cm und er wögt ais bis anderthalb Kilo. Mandli und Wiibli gsiend gliich uus.

## Lebeswiis
De Rapp isch i de Alpe und i Wälder wiit verbraitet. Sini Naarig suecht er aber i de offnige Landschaft. Er baut us Äst i Felsnische oder uf hööche Bömm e groosses Nest. S Wiibli lait vier oder fööf Aier und brüetet 20 Taag.

De Rapp fresst vor alem Aas.

Er chraist inere groosse Hööchi imene ruige Fluug umenand. I de Balzziit roled Wiibli und Mandli wild i de Luft umenand und mached debii gförchigi Sturzflüüg.

## Mythologii und Religioo
I de Mythologii vo verschidnige Kulture spillt de Rapp e wichtigi Role. Bikannt sind de Huginn und de Munnin, di beede Rappe vom Odin i de nordische Mythologii. Bi de alte Grieche isch de Rapp de hailigi Vogel vom Gott Apollon und sis Verhalte isch vo Woorseger uusdütlet wore. I de antike Literatur isch er emole biwunderet wore, en anders mole vertüüflet.

Noch de Legende hett de Hailigi Mainrad vo Ainsidle zwee zoomi Rappe ghaa. Wo zwee Roiber de Eremit umbroocht ghaa hend, hend di beede Rappe d Mörder verfolgt und ase isch de Mord uufteckt wore.

## Bsundrigs
Rappe geltet as di intelligentiste Vögel und chönd us Droot sogär Höögge büüge, um noch Lebesmittel z angle.

De Rappe isch ursprüngli en alti mittelalterlichi Münze gsii, wo im Elsiss gschlage woren isch und en Adler zaigt het. Well d Münze aber wenig ggulte het, isch de Adler abschätzig Rapp gnennt wore und schlussendli zonere feste Bizaichnig för bestimmti Münze am Oberrhii wore. Nochem Rapp wered schwarzi Ross au Rappe gnennt.

Well de griechisch Philosoph Aristoteles gschribe het, as Rappe eri Junge usem Nest wörffi, isch de Uusdruck "Raabeneltere" endstande. Da und no vill andere Aberglobe hend bi villne Mensche e schlechts Bild vom "cholerabeschwarze" Rapp hinderloo. Er hett bis i d Noizitt as Unglücksvogel golte, wo au de Tood vo Mensche azaigt het.

## Büecher
* U. N. Glutz v. Blotzheim und K. M. Bauer: *Handbuch der Vögel Mitteleuropas.* Bd. 13, Teil III, AULA-Verlag, Wiesbaden, 1993: S.&nbsp;1947–2022. ISBN 3-89104-460-7
*Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
*Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Lars Svensson, Peter J. Grant, Killian Mullarney, Dan Zetterström: *Der neue Kosmos Vogelführer*. Kosmos, Stuttgart; 1999: S.&nbsp;336–337. ISBN 3-440-07720-9

## Weblink

*  
* Javier Blasco-Zumeta & Gerd-Michael Heinze: Alters- und Gschlechtsmerkmol (PDF; 3.29 MB)
* Federe vom Rapp
Wiedehopf

De **Widhopf** (*Upupa epops*; alemanischi Näme) isch e Zugvogel, wo staarch gföördet isch. I Mitteleuropa isch er vo Mitti März bis Endi September aaztreffe.

## Uussie
De Widhopf het e rostbruune Körper und Chopf. Sin lange Schnabel isch liecht geg abe poge. Uf em Chopf het er e Federhuube mit schwarze Spitze, won er uufrichte cha, aber i de Regle geg hindere lueget. D Flügel und de Schwanz sind schwarz-wiis gstraifflet. De Wedhopf werd 25 bis 29 cm grooss, sini Spannwiiti bitrait 44 bis 48 cm und er wögt 55 bis 80 Gramm.

## Verbraitig
De Widhopf isch früener wiit verbraitet gsi aber denn bsunders im Flachland verschwunde. Er chunnt no i Alpetäler bis  vor, vor alem im Wallis, Tessin und Bündnerland.

## Lebeswiis
De Widhopf mag bsunders Wingert und Bommert, aber au Veewaide mit Buschwerch. Sis Nest baut er i hoole Bömm, Erdlöcher oder au i Muurhöölene. Er fresst Laarfe und Insekte und mag au bsunders Eggescheere. Siin Gsang isch tüüff und waich.

## Aberglobe
De Wedhopf gelt as e stinkige dreckige Vogel und werd drom au *Dreckhannesvogel* gnennt. Scho i de Antiki und au i de Bible het er as e unraine Vogel ggolte. Siin Ruef isch as e Omen för e guets Wiijoor aagluegt wore und me het globt, as er sich in en Happech verwandle chönn. Di alte Ägypter hend en vereert, well er för sini alte Eltere soorge tüeg.

## Büecher
* Hans-Günther Bauer, Peter Berthold: *Die Brutvögel Mitteleuropas. Bestand und Gefährdung.* Wiesbaden: Aula-Verlag ²1997, S. 279 f.  ISBN 3-89104-613-8
* Urs N. Glutz von Blotzheim (Hrsg.): *Handbuch der Vögel Mitteleuropas*. Bearbeitet u.&nbsp;a. von Kurt M. Bauer und Urs N. Glutz von Blotzheim. Wiesbaden: Aula-Verlag. Bd. 9. Columbiformes – Piciformes.  Wiesbaden: Aula-Verlag 1994, S. 852–876.  ISBN 3-89104-562-X
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Bernhard Koerner: *Der Wiedehopf als Wappenvogel*.  in „Der deutsche Roland“ 8, 1920
* Hans Münch: *Der Wiedehopf*. Die neue Brehm-Bücherei; Heft 90. Akademische Verlagsgesellschaft Geest & Portig K.-G.; Leipzig 1952
* Susanne Oehlschläger, Torsten Ryslavy: *Brutbiologie des Wiedehopfes Upupa epops auf den ehemaligen Truppenübungsplätzen bei Jüterbog, Brandenburg.* In: *Die Vogelwelt.*  Wiebelsheim: Aula-Verlag, 123.2002, S. 171–188 
* Max Grube: *Der Wiedehopf als Wappentier*. in Herold  47, 1916
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4

## Weblink
* [ factsheet birdlife europe (en)] (PDF-Datei; 282 kB)
* 
*
Habicht

De **Happech, Hack, Hennâhack** oder au **Hüennerwai** (*Accipiter gentilis*; alemanischi Näme) isch e Raubvogel, wo i Mitteleuropa dor s ganze Joor döre vorchunnt. I de Alpe isch er bis zonere Hööchi vo 2200 müM verbraitet. Er isch recht schüüch und und selte i de Nööchi vo Sidlige aaztreffe. De Happech gsiet äänlich uus wie de Sperber isch aber gröösser.

## Uussie
De Happech isch e graubruune Vogel, wo a de Undersiite liecht gstraifflet isch. Sin lange Schwanz und sini braite Flögel sind dunkel und eener bloilich. Jungi Happech sind mee rootbruu und hend a de Undersiite wiisslichi Straiffli. S Mandli oder de Terzel isch mit öppe 50 cm vill chlinner as Wiibli, wo öppe 60 cm groos werd. D Spannwiiti isch öppe 95 cm bzw. 110 cm. Happech chönd öber e Kilo schwer were.

## Lebeswiis
De Happech lebt i uufglockrete Wälder mit vill Altholz und baut uf Bömm inere Hööchi zwöschet 10 und 16 Meter e groosses Nest us grüene Äst. Happechpäärli bliibet anenand för s ganz Lebe troi und si bruucht eri Nester au meriri Joor. Happech sind gschickti wendigi Flüüger. Si hocket anere guete Stell und schüüset zunderainisch uf s Opfer loos. Zu de Büüti ghööret chliini Vögel, aber au Chraie, Orlihään und Hüenner und au Süüger wie Müüs, Aichörnli und Hase.

## Bsundrigs
De Happech werd för d Jagd abgrichtet.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* U. N. Glutz v. Blotzheim und K. M. Bauer & E. Bezzel: *Handbuch der Vögel Mitteleuropas*. Bd. 4., 2. Aufl., AULA-Verlag, Wiesbaden, 1989.

## Weblink

* 
*
Haubentaucher

De **Tüchel** (*Podiceps cristatus*; alemanischi Näme) isch e Wasservogel, wo i Mitteleuropa s ganzi Joor döre vorchunnt. Er brüetet nöd so hüüffig bi üüs und di maiste Tüchel sind Wintergäst vo de Nordsee und vo de Ostsee.

## Uussie
De Tüchel isch e bruune Vogel mit eme lange wiisse Hals und eme lange Schnabel. Ufem Chopf het er im Summer e spitzige Federhube. Im Winter isch er eener echli blass. 

## Lebeswiis
De Tüchel lebt i verschidnige Standgwässer, wie grösseri Waier und Seeje, aber au uf gröössere Flüss mit eme Schilfgürtel. Er baut im Schilf e Schwimmnest. Wiibli und Mandli findet sich imene komplizierte Balztanz und lööset sich all drai Stunde bim Brüete ab. Di Junge hocket hüüffig ufem Rugge vo de Eltere. Tüchel chönd 40 Meter tüüff tauche und 50 Sekunder under Wasser bliibe. Si fresset öppe 200 Gramm Fisch im Taag.

## Büecher
* Heinz Staffelbach: *Handbuch Schweizer Alpen.* Bern 2008, ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich.* Bern 2010, ISBN 978-3-258-07561-7
* Hans-Günther Bauer, Einhard Bezzel und Wolfgang Fiedler (Hrsg): *Das Kompendium der Vögel Mitteleuropas: Alles über Biologie, Gefährdung und Schutz.* Band 1: *Nonpasseriformes – Nichtsperlingsvögel.* Aula-Verlag Wiebelsheim, Wiesbaden 2005, ISBN 3-89104-647-2
* Einhard Bezzel: *Vögel.* BLV Verlagsgesellschaft, München 1996, ISBN 3-405-14736-0
* Jon Fjeldså: *The Grebes*. Oxford University Press, Oxford 2004, ISBN 0-19-850064-5
* V. D. Il'ičev & V. E. Flint (Hrsg.): *Handbuch der Vögel der Sowjetunion.* Band 1: *Erforschungsgeschichte, Gaviiformes, Podicipediformes, Procellariiformes*. Aula Verlag, Wiesbaden 1985, ISBN 3-89104-414-3
* Lars Jonsson: *Die Vögel Europas und des Mittelmeerraumes – Kosmos-Naturführer.* Franckh-Kosmos Stuttgart 1992/1999, ISBN 3-440-06357-7
* André Konter: *Grebes of our world*, Lynx Edicions, Barcelona 2001, ISBN 84-87334-33-4
*  Günther Niethammer (Hrsg): *Handbuch der Vögel Mitteleuropas.* Band 1: *Gaviformes – Phoenicopteriformes,* bearbeitet von Kurt M. Bauer und Urs N. Glutz von Blotzheim, Akademische Verlagsgesellschaft, Wiesbaden 1966
* Paul Sterry (Hrsg): *Die Enzyklopädie der europäischen Vogelwelt.* Tosa, Wien 2003. ISBN 3-85492-813-0
* Lars Svensson, Peter J. Grant, Killian Mullarney, Dan Zetterström: *Der neue Kosmos Vogelführer*. Kosmos, Stuttgart 1999. ISBN 3-440-07720-9

## Weblink

* 
*
Elster

De odre d **Ägerst** (*Pica pica;* alemanischi Näme) isch en aapassigsfääige Raabevogel wo i Mitteleuropa dor s ganze Joor dore vorchunnt. I de Alpe lebt er bis zonere Hööchi vo 2200 m ü.M. Uf de Alpesüüdsiite isch er seltniger.

## Uussie
De Ägerst isch e schwarz-wiisse Vogel mit eme chräftige schwarze Schnabel und eme lange Schwanz. De Chopf, de Rugge und d Brust sind schwarz, au d Flögel sind schwarz, hend aber e wiisse Rand. D Schultere und de Buuch sind wiiss. Wiibli und Mandli gsiend gliich uus.
De Ägerst werd 40 bis 51 cm gross, mitere Spannwiiti vo 52 bis 60 cm und eme Gwicht vo 200 bis 250 Gramm.

## Lebeswiis
De Ägerst lebt i Wäldli, Pärk und Gärte i de Nööchi vo Sidlige und baut i de Bommwipfel us Chrees groossi Nester. Füelet Ägerste sich gstört, wechslet si s Nest. Si sind Alesfresser und raubet d Nester vo Singvögel uus.

## Bsundrigs
Ägerste sind noigiirig und wered vo glitzrige Objekt aazoge, wo si denn undersuechet. Wered si debii gstört, flüügets demit devoo. Ase isch s Bild vom „diebische Ägerst“ entstande.

Jungi Ägerste gwonet sich a Mensche, wo si uufzüchet und wered den zoom und si chönd di menschlichi Sprooch imitiere. De antiki Lexikograph Plinius het gschribe, as Ägerste sterbid, wenn s ene nöd glingi, schweri Wörter z noochenaame.

## Büecher

* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Udo Bährmann: *Die Elster (Pica pica).* Neue Brehm-Bücherei. Bd 393. Westarp Wissenschaften/Spektrum Akademischer Verlag, Magdeburg 1995, ISBN 3-89432-208-X.
* T. R. Birkhead: *The Magpies. The Ecology and Behaviour of Black-Billed and Yellow-Billed Magpies.* T & AD Poyser, London 2002, ISBN 0-85661-067-4 .
* G. Deckert: *Siedlungsdichte und Nahrungssuche bei Elster Pica p. pica und Nebelkrähe Corvus c. cornix (L.).* In: *Beiträge zur Vogelkunde.* Jena 26.1980, 305–334,  .
* H. Ellenberg, F. Gast, J. Dietrich: *Elster, Krähe und Habicht – ein Beziehungsgefüge aus Territorialität, Konkurrenz und Prädation.* in: *Verhandlungen der Gesellschaft für Ökologie.* Göttingen 12.1984, 319–329, .
* Wolfgang Epple: *Rabenvögel. Göttervögel-Galgenvögel. Ein Plädoyer im Rabenvogel-Streit.* G. Braun Verlag, Karlsruhe 1997, ISBN 3-7650-8135-3.
* Urs N. Glutz von Blotzheim: *Handbuch der Vögel Mitteleuropas. 13/3, Passeriformes. 3. Teil, Corvidae und Sturnidae.* Aula, Wiesbaden 1993, ISBN 3-89104-542-5.
* F. A. Kipp: *Zeremonielle Frühlingsversammlungen bei Eichelhäher, Elster, Tannenhäher und Rabenkrähe.* In: *Die Vogelwelt.* Wiebelsheim 99.1978, 185–190, .
* Gerhard Kooiker, Claudia Verena Buckow: *Die Elster. Ein Rabenvogel im Visier.* Aula Verlag, Wiesbaden 1999, ISBN 3-89104-633-2.
* Sang-im Lee u.&nbsp;a.: *Phylogeny of magpies (genus Pica) inferred from mtDNA data.* In: *Molecular phylogenetics and evolution.* San Diego Cal Bd. 29.2003, 250–257, .

## Weblink

* 
* Ägerste bi de Schwiizerische Vogelwarte
*
Eichelhäher

De **Heregäägggi** oder d **Herevogel** (*Garullus glandarius*; alemanischi Näme) isch e Raubvogel, wo dor s ganz Joor döre i Mitteleuropa bliibt. I de Alpe chunnt er bis zu 2400 müM vor.

## Uussie
De Heregääggi isch e rootbruune Vogel mit eme lange Schwanz. Sini Flögel sind dunklebruu mit wiisse und uuffälig blau-schwarz gstraifflete Federe. Sin obere Hals isch wiiss. Mandli und Wiibli gsiend gliich uus.

## Lebeswiis
De Heregääggi lebt versteckt i Laub- und Mischwälder, aber au i Pärk und Obstgärte. Sis groossi Nest bau er uf Bömm oder i Büsch. Er lebt vo Insekte und raubt Nester vo Singvögel uus. Er mag aber au Söömli und Frücht. Abem Augste fangt er aa Haselnüss, Buechenüssli und bsunders Aichle sammle und vergrabt die a verschdnige Stele. Wel er im Winter aber nöd all fresst, fönd d Aichle im Früelig a sprüüsse. De Schrai vom Heregäägi isch ener e Chräächze, doch isch er au guet im Nochemache vo anderne Vogelstimme.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Urs N. Glutz von Blotzheim, Kurt M. Bauer: *Handbuch der Vögel Mitteleuropas* (HBV). Band 13/III, Passeriformes (4. Teil): Corvidae – Sturnidae, Aula-Verlag, ISBN 3-923527-00-4
* András Keve: *Der Eichelhäher*, Die Neue Brehm-Bücherei, A. Ziemsen, Wittenberg 1974, (Neuauflage der Ausgabe von 1985: ISBN 3-89432-211-X)
* Derek Goodwin: *Some aspects of the behaviour of the Jay*. Ibis 93, 1951, 414–442 und 602–625, ISSN 0019-1019
* D. Goodwin: *A comparative study of the voices and some aspects of behaviour in two Old-World-Jays*. Behaviour 4, 1952, 293–316.
* V. Bejćek, I. Gorban in W. J. M. Hagemeijer, M. J. Blair: *The EBCC Atlas of European Breeding Birds – their distribution and abundance*, T & A D Poyser, London 1997, ISBN 0-85661-091-7, S. 670-671

## Weblink

* 
* 
* de Heregäägi bi de Schwiizerische Vogelwarte
Turmfalke

S **Wänneli** (*Falco tinnunculus*; alemanischi Näme) isch e Raubvogel wo i Mitteleuropa im ganze Joor vorchunnt und zo de gföördete Vogelarte ghört. I de Alpe isch s Wänneli bis zonere Hööchi vo 2800 müM z finde.

## Uussie
Wänneli hend e rootbruune Rugge und Flögel mit schwarze Tupfe. De Chopf und de Schwanz vo de Mandli sind grau. Wiibli hend e gstraifflete Schwanz. Wänneli wered 31-37 cm gross, hend e Spannwiiti vo 65 bis 80 cm und wöged 190 bis 300 Gramm.

## Lebeswiis
S Wänneli lebt i de Berge, Pärk, Füechtpiet und Düüne, aber au i Industriizoone. Si bauet kai Nester, sondern brüetet i verlassne Nest vo Chraie und Ägerste. Huuse tüend si uf Felse, i Chiletürn, Hüser und Vogelhüsli. Wänneli bliibet uf de Jagd i de Luft stoo und lueget geg de Wind und fönd eri Büüti im Sturzfluug. Si fressed groossi Insekte, Müüs und anderi chliini Süüger, raubet aber au Vogelnester uus.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Hans-Günther Bauer, Einhard Bezzel und Wolfgang Fiedler (Hrsg): *Das Kompendium der Vögel Mitteleuropas: Alles über Biologie, Gefährdung und Schutz. Band 1: Nonpasseriformes – Nichtsperlingsvögel*, Aula-Verlag Wiebelsheim, Wiesbaden 2005, ISBN 3-89104-647-2
* Benny Génsbol, Walther Thiede: *Greifvögel – Alle europäischen Arten, Bestimmungsmerkmale, Flugbilder, Biologie, Verbreitung, Gefährdung, Bestandsentwicklung.* BLV, München 2004. ISBN 3-405-16641-1
* Theodor Mebs: *Greifvögel Europas – Biologie – Bestandsverhältnisse – Bestandsgefährdung.* Franckh-Kosmos, Stuttgart 2002. ISBN 3-440-06838-2
* Rudolf Piechocki: *Der Turmfalke.* Ziemsen, Wittenberg 1991. ISBN 3-7403-0257-7

## Weblink

* 
*
Rabenkrähe

D **Chraie** (*Corvus corone corone*; alemanischi Näme) isch e Raubvogel wo i Mitteleuropa ganzjöörig isch. I de Alpe chunnt si bis 2700 müM vor. Si werd mengisch mitem Rapp verwechslet, wo aber gröösser isch. Östlich vo de Elbe chunnt statt de Chraie d Nebelchraie (*Corvus corone cornix*) vor.

## Uussie
D Chraie isch e schwarze Vogel miteme dicke Schnabel. Si werd 44 bis 51 cm gross, het e Spannwiiti vo 84 bis 108 cm und wögt 540 bis 600 Gramm. Mandli und Wiibli gsiend gliich uus.

## Lebeswiis
D Chraie mag offni Landschafte mit Wäldli und Pärk. Chraiepäärli hend e Revier wo si vertaidiget, und bauet zom Brüete uf Bömm oder i Büsch e Nest. Chraie wo nöd brüetet bildet Schwärm.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Hans-Günther Bauer, Einhard Bezzel und Wolfgang Fiedler (Hrsg): *Das Kompendium der Vögel Mitteleuropas: Alles über Biologie, Gefährdung und Schutz. Band 2: Passeriformes – Sperlingsvögel*, Aula-Verlag Wiebelsheim, Wiesbaden 2005, ISBN 3-89104-648-0
* Urs N. Glutz von Blotzheim, Kurt M. Bauer: *Handbuch der Vögel Mitteleuropas* (HBV). Band 13/III, Passeriformes (4. Teil): Corvidae – Sturnidae, AULA-Verlag, ISBN 3-923527-00-4, S. 1857-1947

## Weblink

* 
*
Zaunkönig

S **Hagschlupferli** (*Troglodytes troglodytes*; alemanischi Näme) isch e Zugvogel wo i Mitteleuropa vom März bis in November vorchunnt und i de Alpe bis uf 2600 müM biobachtet were cha.

## Uussie
S Hagschlupferli isch noch em Goldhäändli di chlinst haimischi Vogelart und werd 9 bis 11 cm gross, mitere Spannwiiti vo 13 bis 17 cm und eme Gwicht vo 8 bis 13 Gramm. S isch e chliini unuuffälige bruune Vogel mit eme chorze Schwanz, wo hüüffig geg ufe luegt. S het e lange Schnabel wo liecht geg abe bogen isch.

## Lebeswiis
S Hagschlupferli lebt im Underholz vo Wälder, i Hecke und Büsch vo Gärte, Pärk und Bäch i Sidligsnööchi. S isch e Bodevogel und schlüpft flink dor dichts Gstrüpp und Spalte, drom de Name, und schwirrt schnell nööch öberem Bode umenand. Hagschlupferli lebet vo Insekte, Spinne, Würmer und im Herpst au vo Beeri und Söömli. De Gsang vom Hagschloppferli isch zimmli luut und abwechsligsriich, aber nöd bsunders melodiöös.

S Mandli baut us Hälm, Bletter und Moos meriri halbfertigi Chugelnester mit ere chliine Öffnig. S Wiibli suecht sich ais uus und polsterets mit Federe, Hoor und Wule uus. E Mandli cha gliichzittig bis vier Wiibli haa.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* H. G. Bauer, P. Berthold: *Die Brutvögel Mitteleuropas: Bestand und Gefährdung.* Wiesbaden, 1993
* Einhard Bezzel: *BLV Handbuch Vögel.* BLV Buchverlag GmbH & Co. KG, München, 2006, ISBN 3-8354-0022-3
* Einhard Bezzel: *Kompendium der Vögel Mitteleuropas. Singvögel.* Wiesbaden, 1993
* Hans Bub: *Kennzeichen und Mauser der Singvögel Teil 3. Seidenschwanz, Wasseramsel, Zaunkönig, Braunellen, Spötter, Laubsänger, Goldhähnchen .* Westarp Wissenschaften Verlag, 1995, ISBN 3-89432-335-3
* Manfred Dallmann: *Der Zaunkönig. Troglodytes Troglodytes.* Neue Brehm Bücherei 577, Westarp Wissenschaften Verlag, Wittenberg, 2003, ISBN 3-89432-230-6
* Urs N. Glutz von Blotzheim: *Handbuch der Vögel Mitteleuropas 14/2, Passeriformes.* Aula Verlag, Wiesbaden, 1997, ISBN 3-89104-610-3
* J. Merz: *Geglückte Zaunkönigzucht.* Europäische Vogelwelt Seite 1/1986
* W. Rohdich: *Kleiner König – ganz groß.* Gefiederte Welt 46/2001
* NABU: *Der Zaunkönig Vogel des Jahres 2004.* Bonn 8/2009, keine ISBN oder ISSN

## Weblink

* 
* NABU-Iitrag mit Klangbispil
* Iitrag bi dr Schwiizerische Vogelwarte
* Iitrag im Oiseaux-Lexikon
*
Blässhuhn

S **Taucherli**, am Bodesee **Beelche,** z Luzärn **Bucheli** (mit hertem *ch*), (*Fulica atra;* alemanischi Näme) isch e hüüffige Wasservogel wo i mitteleuropäische Gwässer dor s ganz Joor aztreefen isch, bsunders vom Oktober bis in März, wenn Wintergäst usem Norde sich zo de haimische Taucherli gselet.

## Uussie
S Taucherli isch ganz schwarz het aber e wiisse Schild uf de Stirn und e wiisse spitze Schnabel und rooti Auge. Di junge Taucherli sind nöd grad höbsch und gsiend verstrupflet us. Si sind eener brüünlich und hend e roote Chopf.

## Lebeswiis
S Taucherli lebt uf näärstoffriiche Gwässer mit ere starche Vegetation. S taucht zwee Meter tüüf und cha 20 Sekunder underem Wasser bliibe. Vom Grund holt Wasserpflanze, Waichtier und Wandermuschle, s fresst aber au Insekte. 

Taucherli bauet im Schilf e Schwimmnest. I de Bruetziit sind si zimmli agressiv.

## Büecher
* Heinz Staffelbach: *Handbuch Schweizer Alpen.* Bern 2008, ISBN 978-3-258-06895-4.
* Stefan Ineichen (Hrsg.): *Stadtfauna, 600 Tierarten der Stadt Zürich.* Bern 2010, ISBN 978-3-258-07561-7
* Urs N. Glutz von Blotzheim, K. M. Bauer: *Handbuch der Vögel Mitteleuropas,* Band 5: *Galliformes – Gruiformes, Hühnervögel, Rallen- und Kranichvögel.* Aula-Verlag, ISBN 3-923527-00-4, S. 519–566.
* Hans-Günther Bauer, Einhard Bezzel und Wolfgang Fiedler (Hrsg): *Das Kompendium der Vögel Mitteleuropas: Alles über Biologie, Gefährdung und Schutz.* Band 2: *Passeriformes – Sperlingsvögel.* Aula-Verlag Wiebelsheim, Wiesbaden 2005, ISBN 3-89104-648-0.

## Weblink
* 
* 
*
Waldkauz

D **Wiggle** (*Strix aluca*; alemanischi Näme) isch di hüüffigsti Üülenart vo Mitteleuropa und bliibt s ganz Joor doo. I de Alpe chunnt si bis 2000 müM vor.

## Uussie
D Wigge isch e bruu-wiisse rundliche gscheggete Vogel miteme groosse runde Chopf und groosse schwarzen Auge und emene chliine geele Schnabel. De Chopf cha si 270 Grad drüle. Im Onderschid zo anderne Üüle het si kai Federoore. Mandli und Wiibli gsiend gliich uus. So wered 37 bis 43 cm grooss, hend e Spannwiiti vo 81 bis 105 cm und wöget 330 bis 590 Gramm.

## Lebeswiis
D Wigge lebt i Wälder, Pärk und Fridhööf mit vill Altholz. S Nest baut si i Bommhöölene, Vogelhüsli oder au uf Tachböde. Wenn z wenig Fressen umen isch, füetteret si nume s ältiste vo de Junge und loot die andere lo serble. Si vertaidigt s Nest recht agressiv und griift denn sogär Menschen aa.

Si isch nachtaktiiv und glaitet uf de Jagd imene luutloose fluug dör d Luft. Si fangt Insekte, Müüs und Vögel.

## Bsundrigs
Früener hend d Lüt globt, as d Wigge s Wiibli vom Schuderöüel sai. De Ruef vo de Wigge het as e bööses Vorzaiche ggolte, wo de Tood vo Mensch azaigt het, drum werd si hüüffig Totevogel gnennt.

## Büecher
* Einhard Bezzel: *Vögel.* BLV Verlagsgesellschaft, München 1996, ISBN 3-405-14736-0.
* Urs N. Glutz von Blotzheim, Kurt M. Bauer: *Handbuch der Vögel Mitteleuropas – Columbiformes bis Piciformes (Bd. 9).* Aula Verlag, 1980, 1994, ISBN 3-89104-562-X.
* Felix Heintzenberg: *Greifvögel und Eulen – Alle Arten Europas.* Kosmos Verlag, Stuttgart 2007, ISBN 978-3-440-10695-2.
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7.
* Theodor Mebs, Wolfgang Scherzinger: *Die Eulen Europas. Biologie, Kennzeichen, Bestände*. aktualisierte und überarbeitete Ausgabe. Kosmos Verlag, Stuttgart 2008, ISBN 978-3-440-11642-5.
* Manfred Melde: *Der Waldkauz.* Die Neue Brehm-Bücherei 364. A. Ziemsen Verlag, 1989, ISBN 3-7403-0229-1.
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4.

## Weblink

*
Gimpel (Vogel)

De **Rotgügger** (*Pyrrhula pyrrhula;* lueg au di alemanische Näme) isch e schüüche Singvogel wo i Mitteleuropa dor s ganz Joor döre haimisch isch. I de Alpe chunnt er bis zo 2600 müM vor.

## Uussie
De Rotgügger het en uufälig roote Buuch. De Chopf und de Schwanz sind schwarz, de Börzel wiiss und de Rogge grau. D Flögel sind schwarz. D Farbe vo de Wiibli sind blasser as die vom Mandli. Rotgügger wered 15 bis 17 cm gross, hend e Spannwiiti vo 22 bis 26 cm und wöget 21 bis 27 Gramm.

## Lebeswiis
De Rotgügger lebt i Noodel- und Mischwälder, i chliine Wäldli, Pärk, Gärte und uf Fridhööf mit Bömm und Büsch. Sis Nest baut er us Ästli i Bömm, em liebste Tane, und Stüücher und polsteret da mit Mies und Grääs uus. Rotgügger hend kai Revier. Er fresst Söömli, Chnospe und Beeri, mengisch au Insekte und chunnt im Winter as Fuetterhüsli. Er flüügt i lange Welelini nu wenig öbrem Bode, isch aber e biliebti Büüti vom Sperber.

## Bsundrigs
De Rootgügger cha liecht aglockt were, wemer sin melancholische Ruef nochemacht. Drom het er de Ruef en aifältige Vogel z sii.

## Büecher
* Einhard Bezzel: *Kompendium der Vögel Mitteleuropas. Singvögel.* Wiesbaden 1993.
* Urs N. Glutz von Blotzheim: *Handbuch der Vögel Mitteleuropas 14/2, Passeriformes.* Aula-Verlag, Wiesbaden 1997, ISBN 3-89104-610-3.
* Stefan Ineichen (Hrsg.): *Stadtfauna, 600 Tierarten der Stadt Zürich.* Bern 2010, ISBN 978-3-258-07561-7.
* Heinz Staffelbach: *Handbuch Schweizer Alpen.* Bern 2008, ISBN 978-3-258-06895-4.

## Weblink

* 
* Iitrag bi dr Schizerische Vogelwarte
* 
* Javier Blasco-Zumeta & Gerd-Michael Heinze: Alters- und Gschlechtsmerkmol (PDF; 2,14 MB)
* Federe vom Rootgügger
Uhu

De **Huheler** (*Bubo bubo*; alemanischi Näme) isch di grööscht Üülenart vo Europa, wo s ganz Joor i Mitteleuropa bliibt. Er isch vor alem i de Alpe bis zu 2600 müM z finde und im tütsche Mittelgebirge. 

## Uussie
De Huheler isch e bruune gscheggete Vogel mit eme rundliche groosse Chopf und lange Federoore. Sini Auge sind orangsch. Er het e chliine Schnabel. Mandli und Wiibli gsiend gliich uus. Huheler wered 59 bis 73 cm grooss, hend e Spannwiiti vo 138 bis 180 cm und wöged anderthalb bis drüü Kilo.

## Lebeswiis
De Huheler lebet i Piet, wo sich Wald und Feld abwechslet, mit Felse und alte Bömm. Er baut kai Nest und brüetet inere Felsnische oder uf alte Bömm.  Er jagt znacht Müüs, Ratze, Hase, Vögel und au Igel, woner uf de Rugge cheert und dene de Buuch uufschlitzt.

## Büecher
* Aebischer: *Eulen und Käuze.* Haupt, Bern 2008, ISBN 978-3-258-07276-0.
* Dahlbeck: *Der Uhu Bubo bubo (L.) in Deutschland.* Shaker, Aachen 2003, ISBN 3-8322-1444-5.
* Hartmann: *Der Uhu in Hamburg.* Eulenwelt 2009, S. 23-25.
* Jürgen Nicolai: *Greifvögel und Eulen. Kompaß Naturführer.* Gräfe und Unzer, München 1987, ISBN 3-7742-3805-7.
* Urs N. Glutz von Blotzheim (Hrsg.): *Handbuch der Vögel Mitteleuropas.* Bd 9. *Columbiformes – Piciformes.* 2. Auflage. Aula, Wiesbaden 1994, ISBN 3-89104-562-X.
* Hölzinger, Mahler: *Die Vögel Baden-Württembergs.* Bd 3. *Nicht-Singvögel.* Ulmer, Stuttgart 2001, ISBN 3-8001-3908-1.
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Bauer, Berthold: *Die Brutvögel Mitteleuropas. Bestand und Gefährdung.* Aula, Wiesbaden 1997, ISBN 3-89104-613-8.
* König, Weick, Becking: *Owls – A Guide to the Owls of the World.* Pica Press, Sussex 1999, ISBN 1-873403-74-7.
* Leditznig: *Zur Ökologie einer Uhupopulation im Südwesten NÖ's.* Diss. Univ. Bodenkultur, Wien, S. 203ff.
* Theodor Mebs: *Eulen und Käuze. Alle europäischen Eulen und Käuze.* Franckh-Kosmos, Stuttgart 1987, ISBN 3-440-05708-9.
* Theodor Mebs, Wolfgang Scherzinger: *Die Eulen Europas.* 2. Auflage. Franckh-Kosmos, Stuttgart 2008, ISBN 978-3-440-11642-5.
* Rudolf Piechocki, Robert März: *Der Uhu.* In: *Neue Brehm-Bücherei.* 108, A. Ziemsen, Wittenberg 1985, ISBN 3-89432-421-X.
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4

## Weblinks

* Deutsche Arbeitsgemeinschaft zum Schutz der Eulen (AG Eulen) - Bundesarbeitsgruppe (BAG) Eulenschutz Naturschutzbund Deutschland (NABU)
* Site vo de ''Gesellschaft zur Erhaltung der Eulen''
* Steckbrief des Nabu Deutschland zum Uhu, dem Vogel des Jahres 2005
* Das Schicksal des Uhus in Deutschland – eine Analyse
* 
* 
* J. Blasco-Zumeta und G.-M. Heinze: Alters- und Gschlechtsmerkmol (PDF; 3.9 MB) (engl.)
Lachmöwe

De **Alebock** (*Larus ridibundus*; alemanischi Näme) isch e Vogel wo in Mitteleuropa dor s ganz Joor vorchunnt. Aleböck, wo do brüetet vrbringet de Winter am Mittelmeer, deföör sind vom Dezember bis in Horner Aleböck us Osteuropa bi üüs Wintergäst, wo ufem See öberwinteret oder alefalls au ufem Iis hocket.

## Uussie
De Alebock isch e wiisse Vogel mit eme röötsche Schnabel. Hinderem Aug het er e dunkle Tupfe. D Flögel sind hellgrau und de Schwanz brüülich. Er werd 35 bis 39 cm grooss. I de Bruetziit hend Aleböck e bruune Chopf.

## Verbraitig
De Alebock chunnt a Seeje und Flüss vor und bsunder hüüffig a de Chüste. Si sitzed uf Flööss, Booie, Dämm und Pföste, wo bim Wasser stönd. Aleböck sind gschickti Flüüger und chönd i de uft stoobliibe, au wen e starche Loft goot. Si fresset Insekte, Fisch, Aas und au essbare Güsel vo de Mensche. Uf früsch pflüegter Äcker sammlet er Regewörmer.

Brüete tüend Aleböck a Gwässer mit ere starche Vegetation und bildet groosi Bruetkolonie.

## Literatur
* Hans-Günther Bauer, Einhard Bezzel, Wolfgang Fiedler (Hrsg): *Das Kompendium der Vögel Mitteleuropas: Alles über Biologie, Gefährdung und Schutz. Band 1: Nonpasseriformes – Nichtsperlingsvögel*, Aula-Verlag Wiebelsheim, Wiesbaden 2005, ISBN 3-89104-647-2.
* Einhard Bezzel: *Kompendium der Vögel Mitteleuropas. Nonpasseriformes - Nichtsingvögel*. Aula, Wiesbaden, 1985, ISBN 3-89104-424-0, S. 526–531.
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* L. Svensson, P. J. Grant, K. Mullarney, D. Zetterström: *Der neue Kosmos Vogelführer*. Kosmos, Stuttgart, 1999, ISBN 3-440-07720-9, S. 170–171.

## Weblink

* 
* 
* J. Blasco-Zumeta, G.-M. Heinze: Alters- und Gschlechtsmerkmol (PDF; 2.0 MB)
* Federen vom Alebock
Star (Vogel)

De **Store** (*Sturnus vulgaris*; alemanischi Näme) isch e Zugvogel, wo im November vo Mitteleuropa as Mittelmeer zücht und im Horner as ersti Zugvögel wider zruggcheert, s cha aber au vorchoo as alti Store i Groostädt öberwinteret. I de Alpe chunnt er bis 2200 müM vor.

## Uussie
De Store isch e schwarze Vogel mit vile wiisse Tüpfli, sini Flögel gönd is Bruune ine. Er het e chorze Schwanz. Siin spitze Schnabel isch uufälig geel. Jungi Store sind graubruu. Er werd 19 bis 22 cm grooss, het e Spannwiiti vo 37 bis 42 cm und wögt 75 bis 90 Gramm. 

## Lebeswiis
De Store mag Laubwälder und Obstgärte und isch au i de Städt hüüffig. Er brütet gern am Waldrand i Bommhöölene, aber au i Muurllöcher und under loose Tachziegel und i Vogelhüsli. Er fresst Insekte, Würmer, Söömli, Beere und au Ops. Jungi Store versammlet sich abem Mai zu Schwärm. Im Herpst bildet ali Store groossi Schwärm und flüüget denn as Mittelmeer.

De Gsang vom Store isch abwechsligsriich und er macht gern Grüüsch und anderi Vögel noche, bsunders d Goldamsle imitiert er guet.

## Büecher
* 
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4

## Weblink

* 
* 
* Javier Blasco-Zumeta/ Gerd-Michael Heinze: Alters- und Gschlechtsmerkmol (PDF; 4.97 MB)
* Gsang bi www.vogelstimmen-wehr.de
* Federe vom Store
Pirol

D **Goldamsle** (*Oriolus oriolus*; alemanischi Näme) isch en uufälige Zugvogel, wo vo endi April bis mitii September i Mitteleuropa lebt und süüdlich vo de Sahara öberwinteret.

## Uussie
S Mandli vo de Goldamsle het en uufälig geele Körper, d Flögel und de Schwanz sind schwarz. De Schnabel degege röötsch. S Wiibli isch geelgrüelich. Goldamsle wered 22 bis 25 cm grooss.

## Lebeswiis
D Goldamsle isch e schüüche Singvogel wo i Laubwälder mit vile Liechtige und i Auewälder vorchunnt, aber au i alte Pärk und Gärte. Si flechtet wiit obe uf hööche Laubbömm e kunstvolls Nest us Bast und Grääs, wo si a Astgable uufhenkt. Si fresst Insekte und Laarfe, Beeri, Frücht und bsunders Chriesi. Si füetteret au eri Junge mit Chriesi und presst groossi Chriesi mit em Schnabel uus, so as di Junge de Saft trinke chönd.

D Manndli und au Wiibli hän de karakteristisch, klangvoll Gsang.

File:Pirol Nähe Dahme-Mark (Andreas Plank, 21.05.2011).ogg


## Büecher
* Klaus-Dieter Feige: *Der Pirol.* Ziemsen, Wittenberg-Lutherstadt 1985, ISBN 3-89432-247-0.
* Hans-Günther Bauer, Einhard Bezzel und Wolfgang Fiedler (Hrsg.): *Das Kompendium der Vögel Mitteleuropas: Alles über Biologie, Gefährdung und Schutz. Band 2: Passeriformes – Sperlingsvögel*, Aula-Verlag Wiebelsheim, Wiesbaden 2005, ISBN 3-89104-648-0.
* Einhard Bezzel: *Der Pirol.* Blüchel & Philler, Minden 1989, ISBN 3-7907-0447-4.
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Ralf Wassmann: *Der Pirol. Ein Tropenwaldvogel in Europa?* Aula, Wiebelsheim 2004, ISBN 3-89104-671-5.

## Weblink

* Pirolgsang und Foti
* 
* 
* Alters- und Gschlechtsmerkmol (PDF; 5,3 MB) vom Javier Blasco-Zumeta und em Gerd-Michael Heinze (englisch)
Steinkauz

De **Chuuz** (*Athene noctua*; alemanischi Näme) isch en Üüle. In Mitteleuropa chunnt er dor s ganz Joor vor.

## Uussie
De Chuuz isch e chliini bruu-wiiss gscheggeti Üülenart mit eme eggige Chopf und groosse geelen Auge. Er werd öppe 24 cm gross.

## Lebeswiis
De Chuuz lebt i Kulturland mit vill Bömm oder i Obstgärte i Sidligsnööchi. Er nestet i Höölene vo alte Bömm.

## Bsundrigs
De Chuuz isch de hailig Vogel vo de griechische Göttin Athene. Er het i de Woorsegerai e wichtigi Role gspillt und het as e guets Omen ggulte, wener gflogen isch, aber as e schlechts, wener umeghocket isch. Er söll mit de Chraie verfindet sii, drom sölls i de Stadt Athen kai Chraie ggee haa, deför um so mee Chüüz. Vo do chonnt de Sproch: *»[[Eulen nach Athen tragen|Üüle uf Athen trääge]]«* för öberflüssigi Taate. As Woppetier vo Athen isch si au uf antike Münze vorchoo und de Chuuz ziert hütt au de griechischi Euro.

## Büecher
* James R. Duncan: *Owls of the World*. Firefly Books, Buffalo 2003, ISBN 1-55297-845-1.
* Urs N. Glutz von Blotzheim, Kurt M. Bauer: *Handbuch der Vögel Mitteleuropas*. Bd. 9 (Columbiformes bis Piciformes). Aula Verlag 1980, 1994, ISBN 3-89104-562-X.
*Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Claus König, Friedhelm Weick: *Owls of the World*. Christopher Helm, London 2008, ISBN 978-0-7136-6548-2.
* Jürgen Nicolai: *Greifvögel und Eulen. Greifvögel, Eulen und Käuze bestimmen, kennenlernen, schützen*. Überarb. Aufl. Gräfe und Unzer Verlag, München 1994, ISBN 3-7742-1858-7 (Kompaß-Naturführer).
* Theodor Mebs, Wolfgang Scherzinger: *Die Eulen Europas. Biologie, Kennzeichen, Bestände*. Kosmos, Stuttgart 2008 (aktualisierte und überarbeitete Ausgabe), ISBN 978-3-440-11642-5.
* Dries van Nieuwenhuyse, Jean-Claude Génot, David H. Johnson: *The Little Owl – Conservation, Ecology and Behavior of *Athene noctua. Cambridge University Press, Cambridge 2008, ISBN 978-0-521-88678-9.
* Siegfried Schönn, Wolfgang Scherzinger, Klaus-Michael Exo, Rottraud Ille: *Der Steinkauz. Athene noctua*. A. Ziemsen, Wittenberg Lutherstadt 1991, ISBN 3-7403-0240-2 (*Neue Brehm Bücherei*. Band 606).
*Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4

### Weblink

* Deutsche Arbeitsgemeinschaft zum Schutz der Eulen (AG Eulen) – Bundesarbeitsgruppe (BAG) Eulenschutz Naturschutzbund Deutschland (NABU)
* Praktischi Biiträg zum Chuuzschutz
* Site vo de ''Gesellschaft zur Erhaltung der Eulen''
* 
* 
* Foti bi www.naturlichter.de
* J. Blasco-Zumeta und G.-M. Heinze: Alters- und Gschlechtsmerkmol (PDF; 5.5 MB) (engl.)
* Gfider vom Chuuz
Hausrotschwanz

De **Huusröötel**  (*Phoenicurus ochruros*; alemanischi Näme) isch e Zugvogel wo i Mitteleuropa brüetet und Endi Oktober as Mittelmeer flüügt und im Märze wider zruggcheert. I de Alpe chunnts bis 3200 m ü.M. vor. Er gliicht starch em verwandte Garteröötel.

## Uussie
De Huusröötel isch e graue Vogel mit bruune Flögel und eme lange röötsche Schwanz. Au de Börzel isch röötlich. De Schnabel isch chlii. Er werd 13 bis 15 cm grooss, het e Spannwiiti vo 23 bis 26 cm und wögt 14 bis 19 Gramm.

## Lebeswiis
De Huusröötel isch uursprüngli e typische Bergvogel gsii, wo i de Felse glebt het, hütt aber au i vegetationsarme Sidlige, Betonwüestine und i Industriizoone vorchunnt. Neste tuet er i Muurlöcher und Nische, under loose Tachziegle, Rolladechäste, Fenstersims, aber au in Nischdkäschte. Sis Nest baut er us Hälm, Mies, Federe und Hoor. De Gugger lait gern sini Aier i d Nester vom Huusröötel. De Huusröötel isch e schnelle und wendige Flüüger und fresst Insekte und Spinne.

De Huusröötel singt uf exponierte Stele, wie Tächer, Chämi oder Antene. De Gsang fangt mit ere chorze Tonsequenz aa und endet miteme längere chesslige Grüüsch. Er isch ann vo de früeste Vögel, wo im Morge afoot singe.

## Büecher
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* Jochen Hölzinger: *Die Vögel Baden-Württembergs*. Band 3/1, *Singvögel/Sperlingsvögel*, Eugen Ulmer Verlag; Stuttgart 1999, ISBN 3-8001-3493-4
* Urs N. Glutz von Blotzheim, K. M. Bauer: *Handbuch der Vögel Mitteleuropas* (HBV). Band 11/I, *Schmätzer und Verwandte: Erithacinae*, AULA-Verlag, ISBN 3-923527-00-4

## Weblink

* 

## Fuessnoote
Singvögel

D **Singvögel** (Passeri oder au Oscines) si in dr Ornithologii en Underordnig vo de Spatzevögel (Passeriformes). Öbbe vierduusig Arte ghöre zun ene, drunder d Rabevögel, d *[[Passerida]]*, d Paradiisvögel, Leierschwänz—im Ganze meh as nünzig Familiene. Vo de europäische Singvögel ghöre alli zu de *Passerida* usser dr Goldamsle (Oriolus oriolus), de Würger und de Rabevögel. Dr grösst Singvogel isch dr Raab, wo dr Körper von em meh as sächzig Santimeter lang isch.

## Litratur
* Jürgen Nicolai, Einhard Bezzel: *Singvögel. Die wichtigsten Arten Europas bestimmen, kennenlernen, schützen*. Gräfe und Unzer, München 1999, ISBN 3-7742-3159-1 
* John P. S. Mackenzie: *Vögel der Welt: Singvögel*. Parkland, Köln 1997, ISBN 3-88059-874-6
* Harald Fuchs: *Zum Singen geboren. Der Gesang der Vögel am Beispiel des Kanarienvogels*. Rainar Nitzsche Verlag, ISBN 3-930304-24-4
* Otto Kleinschmidt: ''Die Singvögel der Heimat'', Quelle & Meyer, Leipzig 1921

## Weblingg
* 
* Harshman, John. 2006. *Oscines. Songbirds.* Version 31 July 2006. in The Tree of Life Web Project
* www.virtual-bird.com Stimmen von e baar Singvögel u.&nbsp;a.

## Lueg au
* Vogeluhr
* Alemannischi Fögelnäme
Distelfink

S **Tisteli**  (*Carduelis carduelis*; alemanischi Näme) isch e Zugvogel, wo in Mitteleuropa brüetet und mitti November as Mittelmeer flügt und erst mitti Mai zuruggchert. Wege sim höbsche Uussie und sim Gsang werd s au i Chefi ghalte.

## Uussie
S Tisteli isch e bunte Vogel. S het e bruuni Obersiite und e schwarzi Flögel mit eme geele Straiffe und wiisse Flecke. De Chopf isch wiis, aber um de wissi Schnabel und um d Auge root und d Chappe isch schwarz. De Buuch isch wiislich mit hellbruune Flecke. Mandli und Wiibli gsiend gliich uus. Tisteli wered 12 bis 14 cm grooss, hend e Spannwiiti vo 21 bis 25 cm und wöget 12 bis 18 Gramm.

## Lebeswiis
S Tisteli lebt i ufglockrete Laub- und Mischwälder, i Pärk und uf Fridhööf i Sidligsnööchi. S baut us Hälm, Wörzeli und Mies e Nest uf hööche Bömm und polsteret da mit Hoor und Wule uus.  Tischteli fresset Söömli, Chnospe und Insekte. De Name het s wells, vor alem Söömli us de Tistle pike tuet.

## Büecher
* Hans-Günther Bauer, Einhard Bezzel, Wolfgang Fiedler: *Das Kompendium der Vögel Mitteleuropas. Bd. 2. Passeriformes – Sperlingsvögel. Alles über Biologie, Gefährdung und Schutz*. Aula, Wiebelsheim 2005, ISBN 3-89104-648-0
* Urs N. Glutz von Blotzheim: *Handbuch der Vögel Mitteleuropas 14/2, Passeriformes*. Aula Verlag, Wiesbaden, 1997, ISBN 3-89104-610-3
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
* D. W. Snow, C. M. Perrins: *The Birds of the Western Palearctic* concise ed. Oxford University Press, 1998, ISBN 0-19-854099-X
* Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4

## Weblink

* Tisteli bi dr Schwizerische Vogelwarte
* 
* 
* Javier Blasco-Zumeta & Gerd-Michael Heinze: Alters- und Gschlechtsmerkmol (PDF; 3,71 MB)
* Federe vom Tisteli
Sperlingsvögel

D **Spatzevögel** (Passeriformes) hai öbbe 5'700 Arte und si die grösst Ordnig in dr Klass vo de Vögel (Aves). Für alli andere Vögelordnige brucht mä hüfig dr (unwüsseschaftligi) Überbegriff *Nitspatzevögel* (Nonpasseriformes).

## Merkmol
D Spatzevögel si im Vergliich zu de Verdräter vo andere Vogelfamiliene ehnder chliini Vögel. D Körperlengi goht vo acht (Goldhähnli) bis zu 120 (Paradiisvögel) Santimeter. E Hufe Spatzevögel wo in de hoche Breitegrad läbe, si Zugvögel, Standvögel findet mä drgege vor allem bi de Arte, wo in de Subtrope und Trope verbreitet si. Zu dene ghöre d Arte in de Familie vo de Leierschwänz oder au vo de Lappevögel, wo nume schlächt chönne fliege.

## Systematik
D Spatzevögel werde hüt in drai Unterornige untertailt.

## Fuessnote


## Weblingg

* Comments on the Phylogeny and Skull of the Passeriformes
Singdrossel

D **Trostle** (*Turdus philomelos;* alemanischi Näme) isch e Zugvogel wo i Mitteleuropa brüetet und afangs November as Mittelmeer flüügt und mitti Horner wider zruggchert. I de Alpe chunnt si bis 2700 müM vor.

## Uussie
D Trostle het e bruuni Obersiite, d Undersiite isch wiiss mit draieggige schwarze Tupfe. Mandli und Wiibli gsiend giich uus. Trostle wered 20 bis 22&nbsp;cm lang, hend e Spannwiiti vo 33 bis 36&nbsp;cm und wöget 65 bis 90 Gramm.

## Lebeswiis
D Trostle lebed i Mischwälder mit Underholz, Pärk und Gärte. Si hend s Nest i Bömm oder Büsch und striichet da mit Erde und Schlamm uus. I de Dämmerig lönd si ere luute und abwechsligsriiche Gsang loos. Trostle fressed Insekte, Regeörmer, Schnegge und Hüüslischnegge, wobi si d Hüsli uf Stai kabutt mached.

## Büecher
* U. N. Glutz von Blotzheim, K. M. Bauer: *Handbuch der Vögel Mitteleuropas* (HBV). Band 11/II, Passeriformes (2. Teil): *Echte Drosseln: Turdidae*, AULA-Verlag, ISBN 3-923527-00-4
*Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7
*Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
* L. Tomiałojć in W. J. M. Hagemeijer, M. J. Blair: *The EBCC Atlas of European Breeding Birds – their distribution and abundance*, T & A D Poyser, London 1997, ISBN 0-85661-091-7

## Weblink

* Gsang von ere Trostle uf www.vogelstimmen-wehr.de
* 
* 
* Iitrag bi de Schwiizerische Vogelwarte
* Javier Blasco-Zumeta/ Gerd-Michael Heinze Alters- un Gschlechtsmerkmol (PDF; 1.7 MB)
* Federe vo de Trostle
Rabenvögel

D **Raabevögel** (Corvidae) (alemanischi Näme) si e Vogelfamilie us dr Ordnig vo de Spatzevögel (Passeriformes), Underordnig Singvögel (Passeri).

D Raabevögel si Nahrigs- und Biotop-Generaliste, d. h. si si Omnivore und frässe braktisch alles und si chömme mit underschiidlige Biotop sehr guet zschlaag. Das drifft bsunders uf d Raabechraie, d Näbelchraie, d Dohle, d Elstere und dr Eichelhäher zue. Dr Kolkraab isch dr grössti Spatzevogel, und eso au dr grösst Singvogel. D Raabevögel si uf dr ganze Wält verbreitet.

## Weblingg

* corvids.de - Raabevögel-Litratur-Datebank
* Wildvogelhilfe.org - Raabevögel artgrächt ufzieh
* Änglischi Webseite: Rüef vo alle Raben-Arte
* Raabevögel - Wüssenswärts und Wüsseschaftligs über (Vor-)Urteile
Mauersegler

De **Spyr** (*Apus apus*; alemanischi Näme) isch e Zugvogel, wo in Mitteleuropa nu chorz bliibt zom Brüete. De Spyr isch an vo de letschte Zugvögel wo nördlich vo de Alpe iitreffet, nämli erst im iigende Mai und er zücht im uusgeende Juli as erste wider ab. I de Alpe chunnt er bis 2100 müM vor. Öberwintere tüend Spyre z Afrika. De Spyr werd hüüffig mit de Schwalbe verwechslet.

## Uussie
De Spyr isch e schwarzbruune Vogel mit lange sichelförmige Flögel. Er het e wiissi Brust und e chorze gablete Schwanz. Mandli und Wiibli gsiend gliich uus. Spyre wered 16 bis 18 cm groos und hend de Spannwiiti vo 40 bis 44 cm. Si wöget 36 bis 50 Gramm.

## Lebeswiis
Spyre lebet so vil si chönd i de Luft und verbringet au d Nacht hööch i de Luft und schloofet sogäär bim Flüüge, sogär paare tüend si sich i de Luft. Im Summer chönd si wiit obe im Himmel - bis zo 3000 Meter - i groose Gruppe biobachtet und ghört were, wie si Insekte jaget. S werd gsait, as s Wetter guet weri, wenn si hööch flüügit und schlecht, wenn si tüüf flüügit. Spyre chönd notfalls zee Tag oni Naarig sii.

Brüete tuet er i Sidlige und baut sis Nest so hööch as er cha, under em Tach, i Nische oder i Löcher i de Muur oder im e Nischtchaschte.

## Büecher
*Heinz Staffelbach: *Handbuch Schweizer Alpen*; Bern 2008.ISBN 978-3-258-06895-4
*Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010; ISBN 978-3-258-07561-7

## Weblink

* 

## Fuessnoote
Blaumeise

S **Bloieli** oder s **Blaumaisli** (*Parus caeruleus;* alemanischi Näme) isch e Singvogel, wo s ganze Joor dore i Mitteleuropa vorchunnt. I de Alpe chas bis  biobachtet were.

## Uussie
S Bloieli isch e bunte Vogel. S het e blaui Chappe, blaui Flögel und e blaue Schwanz. De Chopf isch wiiss mit eme dünne schwarze Straiffe öber de Auge ine und e dünne schwarze Bruststraiffe. D Brust selber isch geel, de Rugge grüe. Bloieli wered 10 bis 12 cm grooss, hend e Spannwiiti vo 17 bis 20 cm und wöget 9 bis 12 Gramm.

## Lebeswiis
S Bloieli lebt i Laub- und Mischwälder und au i Auewälder, Pärk und Gärte. Sis Nest bauts us Grääshälm und Mies i Bommhöölene, Murlöcher oder Vogelhüsli, und polsterets mit Federe, Hoor und Wulen uus. Bloieli fresset Insekte, Spinne, Söömli, Beeri, Chnospe und Blüete. Im Winter chunnts as Fuetterhüsli.

## Büecher
* U. N. Glutz von Blotzheim, K. M. Bauer: *Handbuch der Vögel Mitteleuropas* (HBV). Band 13/I, *Muscicapidae – Paridae.* AULA-Verlag, Wiebelsheim, ISBN 3-923527-00-4
* Manfred Föger, Karin Pegoraro: *Die Blaumeise*. Neue Brehm Bücherei, Hohenwarsleben 2004, ISBN 3-89432-862-2
* Josep del Hoyo et al.: *Handbook of the Birds of the World* (HBW), Band 12: *Picathartes to Tits and Chickadees*. Lynx Edicions, Barcelona 2007, ISBN 84-96553-42-6
* Jochen Hölzinger: *Die Vögel Baden-Württembergs*. Band 3/2, *Singvögel/Sperlingsvögel.* Eugen Ulmer Verlag, Stuttgart 1997, ISBN 3-8001-3483-7
* Stefan Ineichen (Hrsg.): *Stadtfauna, 600 Tierarten der Stadt Zürich*; Bern 2010, ISBN 978-3-258-07561-7
* Heinz Staffelbach: *Handbuch Schweizer Alpen.* Bern 2008, ISBN 978-3-258-06895-4

## Weblink

* Iitrag bi de Schwizerische Vogelwarte
* 
* 
* Javier Blasco-Zumeta & Gerd-Michael Heinze: Alters- und Gschlechtsmerkmol (PDF; 2.3 MB)
* Federe vom Bloieli
*ä Vogelhisli fir Maise baue